L'elektorala vinko dil republikani en l'urbi finigis kun la monarkio. La chanjo di rejimo facis sen morti en 14ma di aprilo 1931, pos la proklamado dil republiko en Madrid, Barcelona ed altra Hispaniana chef-urbi. Konvencita ke municipala elektadi esis nacionala manifestado kontre monarkio, la komto di Romanones, ministro di Stato, rekomendis la rejo abandonar la lando e negociis kon revolucionala komitato la transfero dil guvernerio. Kande la generalo Sanjurjo, chefo di Civila Guardio, dicis ke lua homi ne luktus pro monarkio, Alfonso 13ma exilis. En la maxim parto dil Hispaniana kapitali, l'elektala rezulto celebresis pacoze.